stanford-oval/wikipedia huggingface dataset:
Ismo Leikola
Ura koomikkona > Tyyli koomikkona

Ennen stand up -uraansa Leikola opiskeli filosofiaa ja luonnontieteitä. Hänen jutuissaan on usein filosofinen, jopa tieteellinen ajatusmaailma, ja ne päättyvät usein äänettömään kysymysmerkkiin. Leikolaa kiinnostavat elämän isot kysymykset, samoin kuin logiikka, logiikan puute ja käsitteiden purkaminen. Leikola huomasi pitävänsä sanaleikeistä ja parodiasta lukiessaan Mad-lehtiä.  Hän on vitsaillut myös suomalaisista sanaleikeistä, kuten Postin muuttumisesta Itellaksi tai monikäyttöisestä no niin -tokaisusta, johon liittyvää YouTube-videota oli katsottu elokuuhun 2019 mennessä lähes 1,5 miljoonaa kertaa.
Leikolan mielestä hänen vahvuuksiaan koomikkona on ajoitus ja rytmitys, sekä suomeksi että englanniksi esiintyessä.
Hän on kertonut ihailevansa koomikko George Carlinia, joka ammensi huumoria kielen analysoinnista.
Ura muusikkona

Leikola esittää huumorilauluja Muusikot-bändinsä kanssa. Vuonna 2015 bändiin kuului Cheekin taustabändissäkin soittanut Rikhard Murto, Hectorin kanssa musisoinut Jussi Turunen ja Marko Jansson, joka soitti myös Arttu Wiskarin sekä Anna Abreun yhtyeissä.
Vuosina 2011–2012 Leikola esiintyi oululaisessa Teatteri Riossa Työttömän laulu – musikaalissa, jossa esitettiin Jaakko Tepon lauluja.
Ura kirjoittajana

Leikola on kirjoittanut kolumneja eri lehtiin.
Vuonna 2013 Leikola käsikirjoitti Saikkua kiitos –revyyn yhdessä näyttelijä Kalle Pylvänäisen kanssa. Revyy kiersi ympäri Suomea eri teattereissa ja sai jatkoa vuonna 2017, Lisää saikkua, kiitos! -kiertueella. Leikola teki revyyseen laulut. Leikola kirjoitti laulut myös Saikkua, kiitos! -näytelmän kolmanteen osaan.
Leikola on kirjoittanut kirjan Angelika Leikolan kanssa elämästään Amerikassa. Suo, kuokka ja Hollywood -kirja ilmestyi 2021.  Kirja julkaistaan myös englanniksi nimellä US&us - Surviving Hollywood with Comedy. Maaliskuussa 2023 ilmestyi Leikolan entisen puolisonsa Angelika Leikolan kanssa kirjoittama kirja Unelmaero – elämä 2.0 (Siltala 2023 ISBN 978-952-388-156-3).
Yksityiselämä

Leikola asui vaimonsa kanssa Los Angelesissa, pariskunta erosi vuonna 2021. Leikolan veli Kai Leikola on jyväskyläläisen Soulfallen-yhtyeen laulaja.
Tunnustuksia

Vuonna 2003 Leikola valittiin yksimielisesti vuoden Stand up -tulokkaaksi.
Leikola voitti Vuoden vihannes -palkinnon yleisöäänestyksessä Tomaatteja! Tomaatteja! -stand up -festivaaleilla Hämeenlinnassa vuosina 2005–2008, 2010 ja 2014.
Vuonna 2008 Leikola sai kolmannen sijan Vuoden tulokas -sarjassa Lontoon Laughing Horsessa
Mielenterveyden keskusliitto valitsi Ismo Leikolan vuonna 2012 Hyvän mielen lähettilääkseen. Tunnustus haluttiin liiton mukaan antaa Leikolalle hänen työstään kanssaihmisten henkisen hyvinvoinnin hyväksi. Valintaperusteluissaan liitto toteaa muun muassa, että Leikola osaa huumorin keinoin kääntää isojakin asioita käsiteltäviksi.
Lokakuussa 2014 Leikola voitti Los Angelesissa sijaitsevan komediaklubi Laugh Factoryn järjestämän Maailman hauskin ihminen -kilpailun, jonka palkintona oli 10 000 dollaria ja kiertue Yhdysvalloissa.
Vuonna 2015 Leikola sai kutsun itsenäisyyspäivän vastaanotolle Presidentinlinnaan.
Diskografia

Singlet
"Pendolino" (2013)
"Mitä jos me silti voitetaan" feat. Pirjo Heikkilä (2013)
"Moottoritie on kesken" (2015)
"Timppa saunoo" (2016)
Filmografia > Elokuvat

Elokuva BOLT - ääninäyttelijä, pulu (2008)
Ismo – Maailman hauskin ulkopuolinen (marraskuu 2024)
Filmografia > DVD:t

Oma DVD ”Hyvä keikka ja helvetisti extroja” vuonna 2008.
Ismo Leikola “Kasvaa ihmisenä – Elämän mittainen stand up -show” DVD vuonna 2013. DVD myi ilmestyessään kultaa.
Filmografia > Stand up -kiertueet Suomessa

Sooloesitys ‘Ei mainoksia’ Tampereen Komediateatterissa 2009–2010
Ismo Leikola Kasvaa Ihmisenä -show teattereissa ja saleissa 2010–2011
‘Ismo Leikola Kertoo enemmän kuin tuhat sanaa’ 10-v juhlakiertue 2012
‘Ismo Leikola – Kaikkien aikojen show’ 2013–2014 kiertue
‘Ismo Leikola – Kaikkien aikojen show XL’ 2014 kiertue
'Ismo Leikola – Maailman hauskin show' 2015 kiertue
"No niin" -show 2017 kiertue
Jos nyt ihan rehellisiä ollaan kiertue 2019–2020
Ei mitään vakaavaa – kiertue 2021–2022
Uusien juttujen ilta 2022
Sanomista - kiertue 2023-2024
Filmografia > Stand up -keikkoja ulkomailla

Leikola on esiintynyt muun muassa Australiassa, Britanniassa, Irlannissa, Kanadassa, Saksassa, Sveitsissä, Uudessa-Seelannissa, Virossa ja Yhdysvalloissa.
Edinburgh Fringe -festivaaleilla Edinburghissa Skotlannissa hän on esiintynyt muun muassa vuosina 2007 ja 2008  ja 2018. Uudessa-Seelannissa hän on tehnyt kaksi kiertuetta ja esiintynyt The NZ International Comedy Festivalilla. Huhtikuussa 2018 hän vieraili Australiassa Melbourne International comedy -festivaalilla.
Leikola on esiintynyt useilla Just for Laughs -komediafestivaaleilla, kuten päätapahtumassa Montrealissa ja Torontossa vuonna 2018
, sekä Sydneyssä ja Bermudalla.
Filmografia > Televisio

Hyppönen-Enbuske Experience, myöh. Tuomas & Juuso Experience – Jyväskylän kirjeenvaihtaja (2003–2006, Nelonen)
Act!One – stand up, sketsien kirjoitus ja esitys (2004, TV2)
Komiikkatehdas – stand up -koomikko (2006, TV2)
Suomi Myytävänä – juontaja, sketsien kirjoitus ja esitys (2009, TV1)
Kansallisaarre – Isäntä, juontaja (2010–2011, TV2)
Esitti "Kaikkien laulujen kertosäe" -kappaleen Emma-gaalassa 2011
Savutuskoppi – Käsikirjoitus ja esitys (2010, Voice/TV5)
Krissen vaaligrilli (2011, Nelonen)
Elixir – liikkuja, kokeilija, uhri, välillä juontaja (2011–, Nelonen)
Uutisvuoto (2011, Yle TV1)
Hyvät ja huonot uutiset – vieraileva panelisti (2012, Nelonen)
Totuus Rakkaudesta (2013, Yle TV1)
Naurun tasapaino – vieraileva tuomari 2013 ja 2014 ja finaalin esiintyminen 2013 kappaleella "Moottoritie on kesken" (2013–2014, Yle TV2)
Rakkauden FAQ – panelisti (2014, Liv)
Ismo – komediasarja (2015, Elisa Viihde)
Suomen huutokauppakeisari – vierailija (2015, Nelonen)
Filmografia > Televisio-vierailuja Yhdysvalloissa

Leikola on vieraillut Conan O'Brienin ohjelmassa CONAN, ja James Cordenin myöhäisillan ajankohtaisohjelmassa The Late Late Show:ssa.
sekä ohjelmissa NBC’s Last Call with Carson Daly ja Bring the Funny.
Aiheesta muualla

Ismo Leikolan viralliset kotisivut
Leikola YouTubessa
Ismo Leikola Internet Movie Databasessa. (englanniksi)
| Auktoriteettitunnisteet  |
| --- | --- |
Taiteenala:  MusicBrainz 
Henkilöt:  Ritva  Elonet  Yle 
Leikola vuonna 2007
Leningradin alue

| Leningradin alue Ленинградская область |
| --- | --- |

 Lippu:  Vaakuna
 Leningradin alueen sijainti Venäjän federaatiossa
 Koordinaatit: 60°N, 31°E 
Valtio:   Venäjä
Hallinto:  
 – hallinnollinen keskus:  Hatsina (92 937 as.)
 – suurin kaupunki:  Hatsina
 – kuvernööri:  Aleksandr Drozdenko
Pinta-ala  ():  85 908,8 km²
Väkiluku (2010)  ():  1 716 868
 – väestötiheys:  20,1 as./km²
Kielet:  venäjä
BKT (2010):  502 126,1 milj. RUB
 – asukasta kohti:  292 466 RUB,  noin 7 165 EUR
Aikavyöhyke:  UTC+3 (MSK)
Symbolit:  
 – lippu:  Leningradin alueen lippu
 – vaakuna:  Leningradin alueen vaakuna
Lyhenteet:  
 – rekisterikilven tunnus:  47
 – ISO 3166:  RU-LEN
 
lenobl.ru
Leningradin alue (ven. Ленингра́дская о́бласть, Leningradskaja oblast) on hallinnollinen alue Luoteis-Venäjällä, yksi Venäjän federaation jäsenalueista, federaatiosubjekteista. Se rajoittuu pohjoisessa Karjalan tasavaltaan, idässä Vologdan alueeseen, etelässä Novgorodin ja Pihkovan alueisiin, lännessä Viroon ja Suomenlahteen sekä luoteessa Suomeen. Lisäksi alue ympäröi siihen kuulumatonta Pietarin liittokaupungin aluetta, joka muodostaa oman federaatiosubjektinsa. Vaikka Leningradin kaupunki muutti nimensä takaisin Pietariksi Neuvostoliiton hajotessa vuonna 1991, Leningradin alueen nimi pysyi ennallaan.
Maantiede

Leningradin alue on pääasiassa alankoa tai alavaa tasankoa. Alueen korkein kohta (291 m) sijaitsee Vepsän ylängöllä lähellä Ojattijokea. Suomenlahden rannikolla on jonkun verran saaria. Alueella on 1 800 järveä ja se rajoittuu pohjoisessa niistä Euroopan suurimpiin, Laatokkaan ja Ääniseen. Viron vastaisella rajalla on Narvan tekojärvi ja alueen lounaiskulma sivuaa hieman Peipsijärveä.
Merkittävimmät joet ovat Äänisestä Laatokkaan laskeva Syväri, Laatokasta Suomenlahteen laskeva Neva ja Saimaalta Laatokkaan laskeva Vuoksi, Laatokkaan laskeva Olhavanjoki sekä alueen länsirajana toimiva, Suomenlahteen laskeva Narvanjoki. Merenkulullisesti on merkittävä myös Saimaan kanava-alue, joka alkaa Suomenlahdelta Viipurista ja nousee kohti Suomen rajaa (Nuijamaa) ja edelleen Lappeenrantaa.
Hallinto

Leningradin alue on yksi Venäjän federaation jäsenalueista (federaatiosubjekti). Sen hallinnollisena keskuksena on Hatsina. Leningradin alueen Lomonosovin piirin hallinnollinen keskus Lomonosov sijaitsee Pietarin kaupungin puolella.
Alueellinen jako

Pääartikkeli Leningradin alueen hallinnollinen jako
Kunnallishallintoa varten Leningradin alue on jaettu yhteen kaupunkipiirikuntaan sekä 17 piiriin (kunnallispiiriin: ven. munitsipalnyi raion). Piirit käsittävät 62 kaupunkikuntaa ja 142 maalaiskuntaa.lähde?
Aluehallinnosta vastaavat kuvernööri ja lakiasäätävä kokous.
Alueellinen jako > Leningradin alueen kunnallispiirit

Oheisessa taulukossa väkiluku pohjautuu Venäjän 2010 väestönlaskennan alustaviin tuloksiin.
| Kunnallispiiri | Venäläinen nimi | Väkiluku 2010 | Hallinnollinen keskus |
| --- | --- | --- | --- |
| Boksitogorskin piiri | Бокситого́рский муниципальный район | 53 469 | Boksitogorsk |
| Hatsinan piiri | Га́тчинский муниципальный район | 231 254 | Hatsina |
| Jaaman piiri | Кингисе́ппский муниципальный район | 77 898 | Jaama (Kingisepp) |
| Kirišin piiri | Ки́ришский муниципальный район | 64 387 | Kiriši |
| Kirovskin piiri | Ки́ровский муниципальный район | 101 410 | Korotka (Kirovsk) |
| Koskenalan piiri | Подпоро́жский муниципальный район | 31 836 | Koskenala (Podporožje) |
| Käkisalmen piiri | Приозе́рский муниципальный район | 61 697 | Käkisalmi (Priozersk) |
| Lomonosovin piiri | Ломоно́совский муниципальный район | 71 096 | Lomonosov |
| Lotinapellon piiri | Лодейнопо́льский муниципальный район | 30 847 | Lotinapelto (Lodeinoje Pole) |
| Lugan piiri | Лу́жский муниципальный район | 76 625 | Laukaa (Luga) |
| Olhavan piiri | Во́лховский муниципальный район | 95 794 | Olhava (Volhov) |
| Seuloskoin piiri | Все́воложский муниципальный район | 261 706 | Seuloskoi (Vsevoložsk) |
| Slantsyn piiri | Сла́нцевский муниципальный район | 43 653 | Slantsy |
| Sosnovyi Bor | Сосновый Бор | 66 003 | Sosnovyi Bor |
| Tihvinän piiri | Ти́хвинский муниципальный район | 71 347 | Tihvinä (Tihvin) |
| Tusinan piiri | То́сненский муниципальный район | 123 617 | Tusina (Tosno) |
| Viipurin piiri | Вы́боргский муниципальный район | 200 481 | Viipuri |
| Volossovan piiri | Во́лосовский муниципальный район | 49 570 | Volossova |
Alueellinen jako > Kaupungit

Oheisesta kartasta ilmenee Leningradin alueen kaupunkien sijainti, sekä eräitä keskeisimpiä alueen ja Euroopan yhteisön välisen liikenteen ja kaupan solmupisteitä. Taulukossa on esitetty Leningradin alueen kaupunkien väkiluvut Venäjän 2010 väestönlaskennan mukaan (kaupunkilaiset). Joissain tapauksissa kaupunkipiirin alueella on myös hieman maaseutua. Tällöin kaupunkipiirin sisäisiä maaseutuasukkaita ei katsottu kaupunkilaisiksi; esimerkiksi Sosnovyi Borin tapauksessa tällaisia maaseudun asukkaita oli 102 henkeä.
Leningradin alueen kaupungit
| Kaupunki | Venäläinen nimi | (kyrillinen) | Kunnallispiiri | Väkiluku 2010 |
| --- | --- | --- | --- | --- |
| Antrea | Kamennogorsk | Каменногорск | Viipurin piiri | 6 761 |
| Boksitogorsk | Boksitogorsk | Бокситогорск | Boksitogorskin piiri | 16 593 |
| Enso | Svetogorsk | Светогорск | Viipurin piiri | 15 973 |
| Hatsina | Gatšina | Гатчина | Hatsinan piiri | 92 566 |
| Ivangorod | Ivangorod | Ивангород | Jaaman piiri | 9 797 |
| Jaama | Kingisepp | Кингисепп | Jaaman piiri | 48 667 |
| Kiriši | Kiriši | Кириши | Kirišin piiri | 52 826 |
| Koivisto | Primorsk | Приморск | Viipurin piiri | 6 122 |
| Kommunar | Kommunar | Коммунар | Hatsinan piiri | 20 265 |
| Korotka | Kirovsk | Кировск | Kirovskin piiri | 25 633 |
| Koskenala | Podporožje | Подпорожье | Koskenalan piiri | 18 729 |
| Käkisalmi | Priozersk | Приозерск | Käkisalmen piiri | 18 929 |
| Laukaa | Luga | Луга | Lugan piiri | 36 409 |
| Lomkka | Nikolskoje | Никольское | Tosnon piiri | 19 345 |
| Lotinapelto | Lodeinoje Pole | Лодейное Поле | Lotinapellon piiri | 21 053 |
| Lupana | Ljuban | Любань | Tusinan piiri | 4 188 |
| Olhava | Volhov | Волхов | Olhavan piiri | 47 344 |
| Pella | Otradnoje | Отрадное | Kirovskin piiri | 23 874 |
| Pikaljovo | Pikaljovo | Пикалёво | Boksitogorskin piiri | 21 567 |
| Pähkinälinna | Šlisselburg | Шлиссельбург | Kirovskin piiri | 13 305 |
| Seuloskoi | Vsevoložsk | Всеволожск | Seuloskoin piiri | 59 689 |
| Sierattala | Sertolovo | Сертолово | Seuloskoin piiri | 47 854 |
| Slantsy | Slantsy | Сланцы | Slantsyn piiri | 33 587 |
| Sjasstroi | Sjasstroi | Сясьстрой | Olhavan piiri | 13 747 |
| Sosnovyi Bor | Sosnovyi Bor | Сосновый Бор | Sosnovyi Bor | 65 901 |
| Tihvinä | Tihvin | Тихвин | Tihvinän piiri | 58 843 |
| Tusina | Tosno | Тосно | Tosnon piiri | 39 127 |
| Uuras | Vysotsk | Высоцк | Viipurin piiri | 1 244 |
| Uusi-Laatokka | Novaja Ladoga | Новая Ладога | Olhavan piiri | 8 839 |
| Viipuri | Vyborg | Выборг | Viipurin piiri | 80 013 |
| Volossova | Volosovo | Волосово | Volossovan piiri | 12 162 |
Väestö

Leningradin alueen asukasluku oli 1 716 868 (2010) ja väestötiheys 20,1 asukasta neliökilometriä kohden. Maakunnan väestöstä kaupungeissa tai kaupunkimaisissa taajamissa asui 65,7% ja maaseudulla 34,3%.
Aiempien, vuodelta 1998 peräisin olevien tietojen mukaan eläkeläisiä oli 462 000 (27%) ja koululaisia 228 000 (13%). Työttömänä oli tällöin 15 % työkykyisestä väestöstä.lähde?
Väestö > Etniset ryhmät

Enemmistö alueen asukkaista on nykyään venäläisiä. Vuoden 2002 väestönlaskennassa alueen alkuperäisiä suomensukuisia kansallisuuksia edustivat: karjalaisia 2 057, vepsäläisiä 2 019, inkerikkoja 177 ja vatjalaisia 12.
Alla olevaan taulukkoon on koottu Leningradin alueen etniset ryhmät vuosien 2002 ja 2010 väestönlaskentojen mukaan. Erikseen on listattu kansallisuudet, joiden edustajia asui vuoden 2002 väestönlaskennan mukaan alueella vähintään 1 000. Huomaa, että vuoden 2010 osalta käytössä ovat vasta alustavat tulokset ja että laskennassa varsin monet eivät kertoneet etnistä ryhmäänsä.:
| Kansallisuus | Määrä (2002) | Osuus kansallisuutensa ilmaisseesta  väestöstä  % (2002) | Määrä (2010) | Osuus kansallisuutensa ilmaisseesta  väestöstä  % (2010) |
| --- | --- | --- | --- | --- |
| venäläiset*** | 1 495 391 | 91,74 | 1 485 905 | 92,7 |
| ukrainalaiset | 41 842 | 2,57 | 31 769 | 2,0 |
| valkovenäläiset | 26 290 | 1,61 | 16 830 | 1,1 |
| tataarit*** | 9 450 | 0,58 | 8 693 | 0,5 |
| armenialaiset | 5 518 | 0,34 | 7 072 | 0,4 |
| uzbekit | 1 001 | 0,06 | 6 717 | 0,4 |
| azerit | 3 855 | 0,24 | 4 574 | 0,3 |
| suomalaiset*** | 7 965 | 0,49 | 4 366 | 0,3 |
| romanit*** | 4 574 | 0,28 | 3 885 | 0,2 |
| tšuvassit | 2 817 | 0,17 | ** | ** |
| saksalaiset | 2 372 | 0,15 | ** | ** |
| mordvalaiset | 2 245 | 0,14 | ** | ** |
| karjalaiset | 2 057 | 0,13 | ** | ** |
| vepsäläiset | 2 019 | 0,12 | 1 380 | 0,1 |
| moldovalaiset | 1 977 | 0,12 | 2 698 | 0,2 |
| juutalaiset | 1 734 | 0,11 | ** | ** |
| puolalaiset | 1 641 | 0,10 | ** | ** |
| georgialaiset*** | 1 578 | 0,10 | ** | ** |
| virolaiset*** | 1 411 | 0,09 | ** | ** |
| baškiirit | 1 102 | 0,07 | ** | ** |
| korealaiset | 1 030 | 0,06 | ** | ** |
| Muu kansallisuus* | 12 631 | 0,77 | 25 053 | 1,6 |
| Kansallisuutensa ilmoittaneet yhteensä | 1 630 177 | 100,00 | 1 602 121 | 100,0 |
| Ei ilmoittanut etnistä ryhmäänsä | 39 028 | --- | 114 747 | --- |
| Väestö yhteensä | 1 669 205 | --- | 1 716 868 | --- |
* Koostuu yli 130 eri ryhmästä

** Näiden etnisten ryhmien osuutta ei eritelty alustavassa vuoden 2010 väestönlaskennan yhteenvedossa.

*** Taulukossa mukaan laskettu joitain edustajia läheisistä etnisistä ryhmistä: esim. venäläisiin 95 kasakkaa ja 1 pomori, suomalaisiin 35 inkeriläisalueiden suomalaista, romaneihin 1 Keski-Aasian romani, virolaisiin 2 Viron setukaista.
Näitä edeltäneessä vuoden 1989 väestönlaskennan mukaan alueen väestöstä oli venäläisiä 91 prosenttia, ukrainalaisia 2,6 prosenttia, valkovenäläisiä 1,8 prosenttia, suomalaisia prosentti ja muita, muun muassa vepsäläisiä, 3,6 prosenttia.lähde?
Vuosien 1989 ja 2002 välisenä aikana on venäläisten, ukrainalaisten, valkovenäläisten ja suomalaisten määrä laski edelleen. Tämä johtuu osaltaan näiden ryhmien alhaisesta syntyvyydestä ja osaltaan Neuvostoliiton hajoamisen jälkeen alueelle muuttaneiden siirtolaisten määrästä. Suomalaisten kohdalla vähentymistä selittää kuitenkin eniten inkerinsuomalaisten paluumuutto Suomeen.lähde?
Uskonto

Vuonna 2012 julkaistun laajan, Venäjän väestön uskonnollista vakaumusta kartoittaneen Arena-tutkimuksen mukaan Leningradin alueen väestöstä oli:
55 % ortodokseja (Venäjän ortodoksinen kirkko),
20 % jumalaan (tai korkeampaan voimaan) uskovia, muttei tunnustanut mitään tiettyä uskontoa,
8 % ateisteja, ei usko jumalaan,
4 % kristittyjä, muttei ortodokseja, katolilaisia tai protestantteja,
1 % islaminuskoisia, muttei sunneja eikä shiioja,
1 % ortodokseja, muttei kuulu Venäjän ortodoksiseen kirkkoon eikä ole vanhauskoisia,
1 % luonnonvoimiin ja -jumaliin pohjautuvan perinneuskonnon kannattajia,
1 % vanhauskoisia,
< 1 % buddhalaisia,
< 1 % protestantteja (luterilaisia, baptisteja, evankelikalisteja, anglikaaneja) ja
< 1 % katolilaisia.
Talous

Venäjän tilastokeskus Rosstatin mukaan Leningradin alueen osuus Venäjän bruttokansantuotteesta oli vuonna 2010 yhteensä 502,1 miljardia ruplaa. Tämä on 1,3 prosenttia koko Venäjän BKT:stä. Asukasta kohti laskettu BKT-osuus oli 292 500 ruplaa eli vuoden 2010 lopun valuuttakursseilla 7 165 euroa. Taso oli korkeampi kuin Venäjällä keskimäärin (112 % maan keskiarvosta).
Alueen tärkeimmät teollisuudenalat ovat koneenrakennus, metalli-, kemian-, öljynjalostus-, puunjalostus-, paperi-, selluloosa-, elintarvike- ja kevytteollisuutta. Lisäksi on rakennusaine tarvikkeiden, alumiinin, palavan kiven ja turpeen tuotantoa. Alueen maatalous on keskittynyt karjanhoitoon sekä perunan ja vihannesten viljelyyn. lähde?
Alueelta johtaa rautateitä kaikkiin ilmansuuntiin. Leningradin alueelta EU:n suuntaan johtavat liikenneyhteydet – maantiet, rautatiet, laivaväylät ja satamat sekä kaasuputket ovat hyvin keskeisessä asemassa sekä Suomen että Viron ja Venäjän välisessä kaupassa ja matkustajaliikenteessä.
Talous > Satamat

Leningradin alueella on useita tärkeitä satamia ja alue on väylä paitsi Pietariin ja Nevalle, näiden kautta lukuisiin Venäjän jokisatamiin, sekä esimerkiksi Laatokalle, Ääniselle, Vienanmerelle ja Kaspianmerelle. Viipurin kautta kulkeva Saimaan kanava muodostaa laivaväylän Itä-Suomen sisävesille. Leningradin alueen satamista merkittävimpiä ovat Ust-Lugan satama ja Primorskin öljysatama, muita rahtisatamia ovat Vysotskin öljyterminaali ja Viipurin satama. Ust-Lugan satamaa Suomenlahden eteläreunalla on kehitetty voimakkaasti; se oli vuoden 2014 tammi-syyskuun rahtitilastojen mukaan nousemassa Itämeren suurimmaksi rahtiliikenteen satamaksi. Siellä sijaitsee esimerkiksi 2012 avattu Baltic Pipeline System-2:n vientiterminaali. Primorskin öljysatama Koivistossa oli 2010-luvun alussa rahtitonnimäärältään Itämeren suurin satama, mutta osa öljynviennistä on sittemmin ohjattu Suomenlahden etelärannan Ust-Lugaan.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivu (Arkistoitu – Internet Archive) (englanniksi)
Virallinen sivu (venäjäksi)
General information Leningrad Region (Arkistoitu – Internet Archive) (englanniksi)
| n k Leningradin alue |
| --- | --- | --- |
|  Boksitogorsk  Hatsina  Jaama  Kiriš  Korotka  Koskenala  Käkisalmi  Lomonosov  Lotinapelto  Luga  Olhava  Seuloskoi  Slantsy  Sosnovyi Bor  Tihvinä  Tusina  Viipuri  Volossova  |  Boksitogorsk  Hatsina  Jaama  Kiriš  Korotka  Koskenala  Käkisalmi  Lomonosov  Lotinapelto  Luga  Olhava  Seuloskoi  Slantsy  Sosnovyi Bor  Tihvinä  Tusina  Viipuri  Volossova  |  |
| n k Leningradin alueen kaupungit ja taajamat |
| --- | --- | --- |
| Kaupungit |  Antrea  Boksitogorsk  Enso  Hatsina  Ivangorod  Jaama  Kiriši  Koivisto  Kommunar  Korotka  Koskenala  Käkisalmi  Laukaa  Lotinapelto  Lomkka  Lupana  Olhava  Pella  Pikaljovo  Pähkinälinna  Seuloskoi  Sierattala  Sjasstroi  Slantsy  Sosnovyi Bor  Tihvinä  Tusina  Uuras  Uusi-Laatokka  Viipuri  Volossova  |  |
| Kaupunkityyppiset taajamat |  Budogoštš  Haisevaisi  Imeni Morozova  Imeni Sverdlova  Jefimovski  Johannes  Jääski  Kaarlahti  Kuismala  Lepäsi  Naasia  Namkku  Nikolski  Orinansavotta  Paulova  Priladožski  Punaporu  Rahja  Raivola  Rjabovo  Siiverska  Svirstroi  Taaitsa  Toksova  Tolmatšovo  Tuprova  Uljana  Vaaseni  Vahriselkä  Viiritsa  Vornasuo  Voznesenje  |  |
| n k Luoteinen federaatiopiiri |
| --- | --- | --- |
Hallinnollinen keskus: Pietari
|  Arkangel  Nenetsia  Kaliningrad  Leningrad  Murmansk  Novgorod  Pietari  Pihkova  Karjala  Komi  Vologda  |  Arkangel  Nenetsia  Kaliningrad  Leningrad  Murmansk  Novgorod  Pietari  Pihkova  Karjala  Komi  Vologda  |  |
| n k Venäjän aluejako |
| --- | --- | --- |
Federaatiosubjektit
| Tasavallat |  Adygeia  Altai  Baškortostan  Burjatia  Dagestan  Hakassia  Ingušia  Kabardi-Balkaria  Kalmukia  Karatšai-Tšerkessia  Karjala  Komi  Krim1  Mari  Mordva  Pohjois-Ossetia-Alania  Saha  Tatarstan  Tšetšenia  Tšuvassia  Tuva  Udmurtia  |  |
| Aluepiirit |  Altai  Habarovsk  Kamtšatka  Krasnodar  Krasnojarsk  Perm  Primorje  Stavropol  Taka-Baikalia  |  |
| Alueet |  Amur  Arkangeli  Astrahan  Belgorod  Brjansk  Irkutsk  Ivanovo  Jaroslavl  Kaliningrad  Kaluga  Kemerovo  Kirov  Kostroma  Kurgan  Kursk  Leningrad  Lipetsk  Magadan  Moskova  Murmansk  Nižni Novgorod  Novgorod  Novosibirsk  Omsk  Orenburg  Orjol  Penza  Pihkova  Rjazan  Rostov  Sahalin  Samara  Saratov  Smolensk  Sverdlovsk  Tambov  Tjumen  Tomsk  Tšeljabinsk  Tula  Tver  Uljanovsk  Vladimir  Volgograd  Vologda  Voronež  |  |
| Liittovaltiokaupungit |  Moskova  Pietari  Sevastopol2  |  |
| Autonominen alue | Juutalainen |  |
| Autonomiset piirikunnat |  Hanti-Mansia  Jamalin Nenetsia  Nenetsia  Tšukotka  |  |
| Lisää aiheesta |  Federaatiopiirit  Talousalueet  |  |
1de jure: Ukrainaan kuuluva autonominen tasavalta 2de jure: Ukrainaan kuuluva tasavallan alainen kaupunkipiiri
Leningradin alueen piirijako.
Hugo Salmela

| Hugo Salmela |
| --- | --- |

Henkilötiedot
Syntynyt: 13. kesäkuuta 1884 Kivennapa
Kuollut: 30. maaliskuuta 1918 (33 vuotta) Tampere
Ammatti:  sekatyömies
Muut tiedot
Järjestö:  punakaarti
Hugo Salmela (13. kesäkuuta 1884 Kivennapa – 30. maaliskuuta 1918 Tampere) oli punakaartin kyvykkäimpiä johtajia Suomen sisällissodassa. Hän toimi punaisten pohjoisen rintaman ylipäällikkönä helmikuun lopusta 1918 aina kuolemaansa asti. Hän johti Tampereen puolustusta Tampereen taistelun aikana, mutta kuoli omassa päämajassaan tapahtuneen räjähdysonnettomuuden seurauksena. Salmelalla ei ollut minkäänlaista sotilaskoulutusta.
Elämä > Aiemmat vaiheet

Salmelan vanhemmat olivat sahatyöntekijä Matti Salmela (entinen Sikanen) ja Carolina Pellis, jotka olivat molemmat talollisperheistä. Salmela oli vanhempiensa kahdeksasta lapsesta nuorin. Hän kävi kansakoulun Raivolassa. Hän oli vuodesta 1913 naimisissa kotkalaisen Hilma Siiderin kanssa. Heille syntyi kaksi poikaa.
Salmela oli ammatiltaan sekatyömies ja vapaa-aikanaan harrastelijanäyttelijä. Hän työskenteli lautatarhatyömiehenä Kotkassa vuodesta 1903 alkaen. Hän näytteli Kotkan työväenteatterissa ja toimi Kymin seuranäyttämön johtajana vuonna 1917. Hän asui Kotkan työväentalolla.